Ɣas ma yella D.ABROUS, ur d-tsemma ara ungal seg tewsatin yura Belɛid at Ɛli (xersum deg umagrad-a), ad naf llan yinagmayen nniḍen i iḥesben aḍris n  lwali n wedrar i d-yeddan deg udlis i ɣef d-nemmeslay yakan, d ungal, gar-asen Amar Ameziane i tt-yefran deg rray-is, deg tezrawt n doctorat i yexdem s uzwel tradition et renouvellemnt dans la littrature Kabyle degs yenna-d: Ungal yettwaru i tikelt tamenzut s ufus n Belaid At Ali, deg yiseggasen n 1940, s uḍris Lwali n wedrar2, ula d BELLAL Nourdine, i yeggan tazrawt ɣef tira n Amar MEZDAD, s wezwel Etude du personnage, en tant que catgorie textuelle, dans les romans kabyles dAmer Mezdad yewwi-d leryuy n kra n yinagmayen iqbayliyen ɣef temsalt-a anda i d-yenna aṭas n yinagmayen i iḥesben aḍris n lwali n wedrar i yura belɛid At Ɛli deg yittaftaren n Belɛid, d ungal amezwaru, aḍris-agi ḥesbent-tt kra n tezrawin d yimura d ungal acku yesɛa tulmisin tigejdanin n tewsit-a3, isenned aya ɣef wayen d-yenna Amer Mezdad Aḍris Lwali n Wedrar d ungal n 111 n yisebtar, yesɛa beddu, tiggawt akked tmukrist, yesɛa diɣ tagara4 yerna-d daɣen awal n Salhi aḍris-a yesɛa tulmisin ilaqen i wakken ad yili d ungal: teɣzi n tulsa, d tugta n yiwudam5 s leryuy n yinagmayen-a ihi nezmer ad neḥseb belli ungal aqbayli ilul-d seg useggas n 1946 ɣef ufus n Belɛid At Ɛli i wumi isemma Lwali n Wedrar, maca ungal-a iɛeṭṭel i wakken ad d-yeglu s wungal-nniḍen neɣ xersum wis sin, ay-a yettuɣal ɣer waṭas n tmental icudden ɣer liḥala n tudert n yimir-nni akken d-tenna G.PERNET Ma yella ass-a ulac ungal s tutlayt n teqbaylit, anect-a, ssebba-s d uguren n tmetti akked tdamsa, mačči d lexṣaṣ n usnulfu aseklan6.